เซเลอร์มูน (ละครโทรทัศน์)

เซเลอร์มูน ฉบับละครโทรทัศน์ เป็นละครโทรทัศน์ที่สร้างขึ้นในปี พ.ศ. 2546 โดยอ้างอิงเนื้อเรื่องจากมังงะเรื่องเซเลอร์มูน ซึ่งเป็นผลงานของ นาโอโกะ ทาเคอุจิ ออกอากาศทุกวันเสาร์ เวลา 7.30-8.00 น. ตั้งแต่วันที่ 4 ตุลาคม พ.ศ. 2546 ถึง 25 กันยายน พ.ศ. 2547 ทางCBC-TBS มีความยาวทั้งสิ้น 49 ตอน เพลงที่ใช้เปิดเรื่องคือ "คิราริ*เซเลอร์ดรีม!" โดย นานามิ ยูมิฮาระ หรือนามแฝง "ซาเอะ"
โครงเรื่องโดยรวมจะคล้ายกับในฉบับมังงะ แต่มีส่วนที่แตกต่างจากเดิมไปมากพอสมควร เช่น "มินาโกะ ไอโนะ" หรือ "เซเลอร์วีนัส" เป็นนักร้องชื่อดัง (ในต้นฉบับเป็นเพียงเด็กสาวที่ฝันอยากเป็นนักร้องเท่านั้น) นอกจากนี้ยังมีตัวละครใหม่ๆ และท่าไม้ตายบางท่าของอัศวินเซเลอร์ ที่ถูกเพิ่มเติมเข้ามาสำหรับภาคละครโทรทัศน์โดยเฉพาะด้วย ซึ่งนักแสดงหลักทั้ง 5 ที่ได้รับคัดเลือกจากเด็กสาวที่มาสมัครคัดตัวทั้งหมด 1,125 คน
อนึ่ง เซเลอร์มูนฉบับละครโทรทัศน์ มีชื่อเรื่องภาษาอังกฤษว่า Pretty Guardian Sailor Moon ซึ่งต่างจากภาคอนิเมะที่ใช้ชื่อว่า Pretty Soldier Sailor Moon

**จุดสังเกต**
 ชุดของอัศวินเซเลอร์ที่ปรากฏในฉบับละครโทรทัศน์ มาจากชุดในฉบับมังงะ- ร่างสุดยอดของเซเลอร์มูน ฉบับละครโทรทัศน์ มีชื่อว่า เจ้าหญิงเซเลอร์มูน (Princess Sailor Moon) ซึ่งเป็นการนำชุดซุปเปอร์เซเลอร์มูนและชุดอีเทอร์นัลเซเลอร์มูนมาผสมรวมกัน- ลูน่า ในฉบับละครโทรทัศน์ เป็นเพียงแค่ตุ๊กตาแมวขนสีน้ำเงินดำ ไม่ใช่ แมว และมีร่างอัศวินเซเลอร์ โดยใช้ชื่อว่า เซเลอร์ลูน่า- สึคิโนะ อิคิคุโกะ ในละครโทรทัศน์ มีนิสัยและพฤติกรรมที่ถอดแบบมาจากกับ "อิกุโกะ ทาเคอุจิ" (คุณแม่ของนาโอโกะ ทาเคอุจิ) ได้ใกล้เคียงที่สุด ต่างจากฉบับมังงะและอนิเมะ- ในละครโทรทัศน์ ไม่มีการปรากฏตัวของ สึคิโนะ เคนจิ ซึ่งเป็นตัวละครคุณพ่อของอุซางิแต่อย่างใด- มิซุโนะ อามิ  ในละครโทรทัศน์ มีนิสัยเก็บตัวและอ่อนแอมากกว่าฉบับมังงะและอนิเมะ และยังสะท้อนปัญหาของเด็กเรียนได้มากกว่ามังงะและอนิเมะ- สีผมหลังจากแปลงร่างของเมอร์คิวรี่ มีการเปลี่ยนแปลงสีผมไปจากเดิม โดยแบบเดิมเป็นผมสีน้ำเงินเข้ม กลายเป็นสีฟ้าอ่อน ในละครโทรทัศน์- ชุดของเซเลอร์มูนที่ปรากฏในละครโทรทัศน์ นั้นมาจากภาคแรกของมังงะและอนิเมะ แต่มีการเปลี่ยนแปลงในรายละเอียดเล็กน้อย โดยในแบบมังงะ เข็มกลัดเป็นรูปวงกลม แต่ในละครโทรทัศน์เป็นเข็มกลัดจากภาค S ของอนิเมะแทน

**รายชื่อนักแสดง**
 มิยู ซาวาอิ เป็น สึคิโนะ อุซางิ/เซเลอร์มูน/เจ้าหญิงเซเรนิตี/เจ้าหญิงเซเลอร์มูน- ริกะ อิซูมิ เป็น มิซุโนะ อามิ/เซเลอร์เมอร์คิวรี่/ดาร์กเมอร์คิวรี่- เคโกะ คิตางาวะ เป็น ฮิโนะ เร/เซเลอร์มาร์ส- มิว อาซามะ เป็น คิโนะ มาโกโตะ/เซเลอร์จูปิเตอร์- อายากะ โคมัตซึ เป็น ไอโนะ มินาโกะ/เซเลอร์วี/เซเลอร์วีนัส- รินะ โคอิเกะ เป็น เซเลอร์ลูน่า- เคโกะ ฮัง เป็น ลูน่า (เสียงพากย์, ร่างแมว)- คัปเปะ ยามากูจิ เป็น อาร์เตมิส (เสียงพากย์)- โจจิ ชิบูเอะ เป็น จิบะ มาโมรุ/หน้ากากทักซิโด/เจ้าชายเอนดิเมียน- อายะ ซูงิโมโตะ เป็น ควีนเบรีล- จุน มาซูโอะ เป็น เจไดท์- ฮิโรยูกิ มัตสึโมโตะ เป็น เนฟไรท์- โยชิโตะ เอ็นโดะ เป็น ซอยไซท์- อากิระ คูโบเดระ เป็น คุนไซท์- อาริซะ ยูริโกะ เดอร์โบร เป็น มิโอะ คูโรกิ- ชิเอโกะ โอชิ เป็น นารุ โอซากะ- มาซายะ คิกาวาดะ เป็น โมโตกิ ฟูรูฮาตะ- คาโอริ โมริวากะ เป็น อิคูโกะ สึคิโนะ- นาโอกิ ทาเกชิ เป็น ชินโงะ สึคิโนะ- โมเอโกะ มัตสึชิตะ เป็น ฮินะ คูซากะ- นารูชิ อิเกดะ เป็น ซูกาโอะ ไซโต, ผู้จัดการของมินาโกะ- คัตสึมิ ชิโอโนะ เป็น ปีศาจโยมะ

**อ้างอิง**

**แหล่งข้อมูลอื่น**
  Sailormoon Channel เว็บไซต์ทางการของเซเลอร์มูน-  เว็บไซต์ทางการของเซเลอร์มูน ฉบับละครโทรทัศน์ โดย CBC date=2021-01-26 -  เว็บไซต์ทางการของเซเลอร์มูน ฉบับละครโทรทัศน์ โดยโตเอ- title=Bishôjo Senshi Sailor Moon-  รีวิวจาก Japan Hero date=2007-09-09 -  รีวิวจาก Anime News Network-  บล็อกเซเลอร์มูนภาคคนแสดง ภาษาไทย date=2008-09-17  รวมข้อมูลภาคละครโทรทัศน์ ภาษาไทย
หมวดหมู่:เซเลอร์มูน
หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ทีบีเอสทีวี
หมวดหมู่:ละครแนวแอ็คชั่น
หมวดหมู่:ละครแนวแฟนตาซี